rejauldu/bengali-wikipedia huggingface dataset:
ময়মনসিংহ নগরের মাসকান্দা এলাকায় নির্মাণকাজ শেষ হয়ে ইন্সটিটিউট অব হেলথ টেকনোলজিতে ২০২২-২০২৩ শিক্ষা বর্ষ থেকে শিক্ষার্থী ভর্তি ও পাঠ কার্যক্রম শুরু হয়। কোনো জনবল কাঠামো নিয়োগ না হলেও বাংলাদেশ রাষ্ট্রীয় চিকিৎসা অনুষদের অধীনে ল্যাবরেটরি ও রেজিওলজি বিভাগে পাঠ কার্যক্রম চালু হয় এ প্রতিষ্ঠানে। বর্তমানে তিনটি ব্যাচে ১৫৬ জন শিক্ষার্থী রয়েছেন। প্রতিষ্ঠানে শুরু থেকে ভারপ্রাপ্ত অধ্যক্ষ হিসেবে দায়িত্ব পালন করছিলেন ড. মোহাম্মদ ছাইফুল ইসলাম খান। গত ৪ মার্চ ২০২৫ তিনি ময়মনসিংহ জেলা সিভিল সার্জন হিসেবে বদলী হয়ে যান। এরপর প্রশাসনিক দায়িত্বে আর কেউ নেই। তবে অতিরিক্ত দায়িত্ব হিসেবে ময়মনসিংহ মেডিকেল কলেজের দুজন শিক্ষক সপ্তাহে দুদিন করে পাঠ কার্যক্রম চালান।   বিভাগ ভিত্তিক কোনো শিক্ষক না থাকায় ২০২২-২৩ সেশনের শিক্ষার্থীদের ক্লাস বন্ধ প্রায় ৬ মাস। ছাত্রদের জন্য ব্যবহারিক কোনো যন্ত্রপাতি এবং ক্লাসে পর্যাপ্ত আসবাবপত্র যেমন- চেয়ার, টেবিল, বেঞ্চ ইত্যাদি দেয়া হয়নি। এছাড়াও হলে থাকা শিক্ষার্থীদের জন্য প্রয়োজনীয় কোনো আসবাবপত্র বিছানা, চেয়ার, টেবিল ইত্যাদি দেয়া হয়নি। নেই পর্যাপ্ত নিরাপত্তাকর্মী।  সাধারণ শিক্ষার্থীদের দাবিসমূহ:  ১। স্থায়ী অধ্যক্ষ অনতিবিলম্বে নিয়োগ দিতে হবে।  ২। বিভাগ ভিত্তিক স্থায়ী শিক্ষক নিয়োগ দিয়ে সকল ব্যাচের জন্য পর্যাপ্ত ক্লাসের ব্যবস্থা করতে হবে।  ৩। বিভাগীয় প্রতিষ্ঠান হিসেবে সকল সুযোগ সুবিধা দিতে হবে।  ৪। একাডেমিক ভবনের সকল ক্লাসরুমে পর্যাপ্ত আসবাবপত্র সহ অন্যান্য সুবিধা দিতে হবে।  ৫। সকল সাধারণ শিক্ষার্থীদের জন্য পর্যাপ্ত আসবাবপত্র দিতে হবে।  ৬। ক্যাম্পাসের পর্যাপ্ত নিরাপত্তার ব্যবস্থা করতে হবে।  ৭। পরিষ্কার-পরিচ্ছন্ন, স্বাস্থ্যসম্মত ক্যাম্পাস এর ব্যবস্থা করতে হবে।  বিষয়শ্রেণী:স্বাস্থ্য শিক্ষা বিষয়শ্রেণী:ল্যাবরেটরি ও রেজিওলজি
পেশোয়ার বিভাগ পাকিস্তানের খাইবার পাখতুনখোয়া প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ে সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত। ১৯৪৭ সালে স্বাধীনতায়, খাইবার পাখতুনখোয়া (তারপর উত্তর-পশ্চিম সীমান্ত প্রদেশ) দুটি বিভাগে বিভক্ত করা হয়, একটি ডেরা ইসমাইল খান এবং অপরটি পেশোয়ার।  বিভিন্ন জেলা বিলুপ্ত হওয়ার পর নিম্নলিখিত জেলাগুলি পেশোয়ার বিভাগে বিদ্যমান: Divisions/Districts of Pakistan  <small>Note: Although divisions as an administrative structure has been abolished, the election commission of Pakistan still groups districts under the division names   চরসাদ্দা জেলা  খাইবার জেলা  মোহমান্দ জেলা  নওশেরা জেলা  পেশাওয়ার জেলা  ইতিহাস পেশোয়ার প্রাচীন নাম পুরুশপুর। পেশোয়ার বিভাগ মূলত ব্রিটিশ ভারতের উত্তর-পশ্চিম সীমান্ত প্রদেশের একটি জেলা ছিল।Peshawār District - Imperial Gazetteer of India, v. 20, p. 111. জেলাটি প্রশাসনিকভাবে ৫টি তহসিলে বিভক্ত করা হয়েছিল:Peshawār District - Imperial Gazetteer of India, v. 20, p. 117.   পেশোয়ার  চরসদ্দা  মর্দান  সোয়াবি  নওশেরা  তথ্যসূত্র  বিষয়শ্রেণী:পাকিস্তানের বিভাগ বিষয়শ্রেণী:পেশাওয়ার
ওয়ানটেল একটি বাংলাদেশী ফিক্সড লাইন এবং প্রাইভেট পাবলিক সুইচড টেলিফোন নেটওয়ার্ক অপারেটর। ২০০৮ সালের মে পর্যন্ত এই অপারেটরের মোট গ্রাহক সংখ্যা ছিল ৩৭,৭৯৬।   ইতিহাস  ওয়ানটেল বাংলাদেশের উত্তর-পশ্চিম অংশে ( রাজশাহী বিভাগ ) ফিক্সড ফোন পরিষেবা সরবরাহের জন্য বাংলাদেশ টেলিযোগযোগ নিয়ন্ত্রণ কমিশন থেকে লাইসেন্স পেয়েছে।   নম্বর স্কিম  ওয়ানটেল তার গ্রাহকদের জন্য নিম্নলিখিত নম্বর স্কিম ব্যবহার করে:  +৮৮০ ৬৪ এন ১ এন ২ এন ৩ এন ৪ এন ৫ এন ৬ এন ৭ এন ৮  যেখানে ৮৮০ বাংলাদেশের জন্য আন্তর্জাতিক গ্রাহক ডায়ালিং কোড এবং কেবল বাইরে থেকে ডায়াল করার ক্ষেত্রে এটির প্রয়োজন।  ৬৪ র‌্যাংকসটেলের জন্য অ্যাক্সেসের কোড হিসেবে বাংলাদেশ সরকার কর্তৃক বরাদ্দ হয়। +৮৮০ -এর ক্ষেত্রে স্থানীয় কল উপস্থাপনে 0 ব্যবহার করা প্রয়োজন, সুতরাং ওয়ানটেলের ০৬৪ হল সাধারণ অ্যাক্সেস কোড।   সেবা  ওয়ানটেল রাজশাহী, বগুড়া ও রংপুরে তিনটি গ্রাহক সেবা কেন্দ্র প্রতিষ্ঠা করেছে।    তথ্যসূত্র    বহিঃসংযোগ    দাপ্তরিক ওয়েবসাইট  বিষয়শ্রেণী:বাংলাদেশের টেলিযোগাযোগ কোম্পানি
বখতিয়ার দুইশাবিয়াকাফ হলেন একজন কির্গিজস্তানী ফুটবলার, যিনি কিরগিজস্তান জাতীয় ফুটবল দল ও বাংলাদেশের প্রিমিয়ার লিগের দল বসুন্ধরা কিংসে রক্ষণশীল মিডফিল্টার হিসেবে খেলে থাকেন।   কর্মজীবন  ২০১৭ সালে দুইশাবিয়াকাফ কিরগিজিস্তান লিগের দল এফসি দোরদই বিশকেকের সাথে চুক্তিবদ্ধ হন। বিশকেক ঘোষণা করেন যে দুইশাবিয়াকাফ ২০১৮ সালের ৪ জুন পর্যন্ত তাদের সাথে খেলতে সম্মত হয়েছেন।  ২০১৮ সালের জুনে তিনি মালয়েশিয়া সুপার লিগের দল কেলান্তানে যোগ দেন। কেলান্তানের সাথে তিনি ৮ ম্যাচ খেলে ২টি গোল করেছিলেন। তার পারফরমেন্স ভাল হওয়ার সত্ত্বেও চুক্তি শেষ হওয়ায় তিনি কেলান্তান ছেড়ে দেন।  ২০১৮ সালে দুইশাবিয়াকাফ বাংলাদেশের নতুন ফুটবল ক্লাব সুন্ধরা কিংসের সাথে চুক্তিবদ্ধ হন।   কর্ম পরিসংখ্যান  ক্লাব  + Appearances and goals by club, season and competitionক্লাবসেশনলিগকাপলিগ কাপমহাদেশীয়সর্বমোটDivisionAppsGoalsAppsGoalsAppsGoalsAppsGoalsAppsGoalsকেলান্তান২০১৮মালয়েশিয়া সুপার লিগ৮00000––80সর্বমোট৮00000––80Career Total000000––00  আন্তর্জাতিক কিরগিজস্তান জাতীয় দলবছরউপস্থিতিগোল201561201680201730201830Total201  আন্তর্জাতিক গোল Score and Result lists Kyrgyzstan goals first  #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা1  ৮ অক্টোবর ২০১৫  স্পার্টাক স্টেডিয়াম, বিশকেক, কিরগিজস্তান   1–0 2–2  ২০১৮ ফিফা বিশ্বকাপ বাছাইপর্ব  তথ্যসূত্র  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কিরগিজস্তানী ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:বাংলাদেশে প্রবাসী ফুটবলার বিষয়শ্রেণী:বেলারুশে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
চিলাহাটি রেলওয়ে স্টেশন হল চিলাহাটি-দর্শনা ব্রডগেজ লাইনের একটি শেষ  রেলওয়ে স্টেশন। এটি বাংলাদেশের রংপুর বিভাগের নীলফামারী জেলায় অবস্থিত একটি সীমান্তবর্তী স্টেশন। ১৯৬৫ থেকে ২০২০ সাল পর্যন্ত এটা বাংলাদেশ - ভারত সীমান্তের একটি বিলুপ্ত রেলওয়ে ট্রানজিট পয়েন্ট ছিলো। মিতালী এক্সপ্রেস চালু মাধ্যমে ৫৫ বছর পর রেলপথটি আবার চালু করা হয় ।  স্টেশনটি চিলাহাটি ও ভারতে পরিষেবা প্রদান করে। ২০২০ সালের ১৭ই ডিসেম্বর থেকে একটি মালবাহী ট্রেন হলদিবাড়ি থেকে চিলাহাটি চলাচল করছে। ১লা জুন, ২০২২ইং হতে এই রেলওয়ে স্টেশন দিয়ে ভারতের জলপাইগুড়ি থেকে বাংলাদেশের ঢাকা পর্যন্ত আন্তর্জাতিক রেল যোগাযোগ শুরু হয়।  ব্রিটিশ আমলে চিলাহাটির গুরুত্ব  হলদিবাড়ী-চিলাহাটি  সৈয়দপুর-চিলাহাটি রেলওয়ে লাইন thumb|নীলফামারী থেকে চিলাহাটি মেরামতকৃত রেললাইন ১৮৭৪ সালে নর্থ বেঙ্গল স্টেট রেলওয়ে কর্তৃক এ লাইনটি নির্মাণ করা হয়। এভাবেই দীর্ঘদিন চলার পর ২০১০ সালে চিলাহাটি-ঢাকা আন্তঃনগর নীলসাগর এক্সপ্রেস চালুর লক্ষে সৈয়দপুর-চিলাহাটি ৬৪ কিলোমিটার রেল লাইনের পুরনো লাইন ও আকার পরিবর্তন ও উন্নয়নের কাজ হয়।  পরিসেবা চিলাহাটি  রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: নীলসাগর এক্সপ্রেস চিলাহাটি-ঢাকা চিলাহাটি এক্সপ্রেস চিলাহাটি-ঢাকা রূপসা এক্সপ্রেস চিলাহাটি-খুলনা সীমান্ত এক্সপ্রেস চিলাহাটি-খুলনা বরেন্দ্র এক্সপ্রেস চিলাহাটি-রাজশাহী তিতুমীর এক্সপ্রেস চিলাহাটি-রাজশাহী মিতালী এক্সপ্রেস ঢাকা-নিউ জলপাইগুড়ি ঘাঘট মেইল চিলাহাটি-পার্বতীপুর  লোকাল ট্রেন ।  তথ্যসূত্র  বিষয়শ্রেণী:নীলফামারী জেলার রেলওয়ে স্টেশন বিষয়শ্রেণী:১৮৭৬-এ চালু রেলওয়ে স্টেশন
ননাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় তরল। এর রাসায়নি্ক সংকেত C৯H১৬ । ননাইন অবস্থান সমানুতা প্রদর্শন করে। এটার আকৃতি সরল রৈখিক।  ননাইনের উৎস  প্রকৃতিতে ননাইনের উৎস হচ্ছে প্রাকৃতিক গ্যাস। প্রাকৃতিক গ্যাসের প্রধান উপাদান মিথেন। মিথেনকে ১৫০০ ডিগ্রি তাপমাত্রায় উত্তপ্ত করলে এসিটিলিন বা ইথাইন পাওয়া যায়। এসিটিলিনের সাথে উপজাত হিসেবে হাইড্রোজেন পাওয়া যায়।উচ্চ মাধ্যমিক রসায়ন, দ্বিতীয় পত্র। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক।  ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। এই ইথাইন থেকে ননাইন উৎপাদন করা সম্ভব।  চুনাপাথরকে ১০০০ ডিগ্রি তাপমাত্রায় উত্তপ্ত করলে ভেঙে ক্যালসিয়াম অক্সাইড উৎপন্ন হয়। একে কোক বা কয়লা (C) সহ উত্তপ্ত করলে ক্যালসিয়াম কার্বাইড (CaC2) উৎপন্ন হয়। ক্যালসিয়াম কার্বাইড সাধারণ তাপমাত্রায় পানিতে আদ্রবিশ্লেষিত হয়ে ইথাইন উৎপন্ন করে। উচ্চ মাধ্যমিক রসায়ন, দ্বিতীয় পত্র। ২২০ পৃষ্ঠা। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক।  ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। ইথাইন থেকে শৃংখল বিক্রিয়ায় উচ্চতর এলকাইন ননাইন তৈরী করা সম্ভব।  ননাইনের শিল্পোৎপাদন  ননাইল ডাই হ্যালাইড যেমন ননাইল ডাই ব্রোমাইডের সাথে এলকোহলিয় পটাশিয়াম হাইড্রোক্সাইড (KOH) মিশিয়ে উত্তপ্ত করলে প্রথমে ননেন এবং পরে ননাইন উৎপন্ন হয়।   ননাইল টেট্রা হ্যালাইডকে জিংকসহ পাতন করলে ননাইন উৎপন্ন হয়।  ননাইনের ধর্ম ননাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে ননাইন অণু সৃষ্টি করে।  ভৌত ধর্ম ননাইন গ্যাসীয় পদার্থ।  ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।  রাসায়নিক বিক্রিয়া ননাইনের রাসায়নিক বিক্রিয়া অসম্পৃক্ত হাইড্রোকার্বন ননিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। ননিনের তুলনায় ননানের অসম্পৃক্ততা বেশি। কারণ ননিনে একটি পাই বন্ধন থাকে কিন্তু ননাইনে দুটি পাই বন্ধন থাকে। ননেন বা ননিনের অম্লধর্ম নেই বললেই চলে কিন্ত ননাইন অম্লধর্মী।  এর কারণ ননাইন অনুর কার্বন পরমাণুর sp সংকরন  ননাইন পাঁচ ধরনের বিক্রিয়া প্রদর্শন করে।   যুত বিক্রিয়া  প্রতিস্থাপন বিক্রিয়া  জারণ বিক্রিয়া  ওজোনীকরণ বিক্রিয়া  পরিমারকরণ বিক্রিয়া  ননাইনের ব্যবহার ননাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।  আরো পড়ুন  ননান্যাল  ননানোন  ননানল  ননিন  ননেন  তথ্যসূত্র  বিষয়শ্রেণী:অ্যালকাইন
দাফন পাতাকিয়া (; জন্ম ৮ জুন ১৯৯২) একজন বেলজিয়ামে জন্মগ্রহণকারী গ্রীক অভিনেত্রী।    জীবন  তিনি ব্রাসেলসে বেড়ে ওঠেন, যেখানে তিনি গ্রিক পিতামাতার সংসারে জন্মগ্রহণ করেন। এরপর তিনি এথেন্সের ন্যাশনাল থিয়েটার অফ গ্রিসে তার অভিনয়ের উপর প্রশিক্ষণ শুরু করেন, ২০১৩ সালে সেখান থেকে স্নাতক হন এবং প্যারিসে চলে আসার আগে এবং আন্তর্জাতিক ক্যারিয়ারে পা রাখার আগে বেশ কয়েকটি গ্রিক চলচ্চিত্রে অভিনয় করেন।« Who is Daphne Patakia, European Shooting Star », cinepivates.com, 23 February 2016.   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর গ্রিক অভিনেত্রী বিষয়শ্রেণী:গ্রিক চলচ্চিত্র অভিনেত্রী বিষয়শ্রেণী:২১শ শতাব্দীর বেলজীয় অভিনেত্রী বিষয়শ্রেণী:বেলজীয় টেলিভিশন অভিনেত্রী বিষয়শ্রেণী:বেলজীয় চলচ্চিত্র অভিনেত্রী বিষয়শ্রেণী:গ্রিক টেলিভিশন অভিনেত্রী বিষয়শ্রেণী:গ্রিক বংশোদ্ভূত বেলজীয় ব্যক্তি বিষয়শ্রেণী:ব্রাসেলসের অভিনেত্রী
থাম্ব|তারিখুল খুলাফা বইয়ের বাংলা অনুবাদের প্রচ্ছদ তারিখুল খুলাফা ( আরবি : تاریخ الخلاء - ইংরেজি : Tarikh Al-Khulafa) হল আল্লামা  ইমাম জালালুদ্দিন সুয়ুতি (রহমাতুল্লাহি আলাইহি)র রচিত একটি বই । তারিখুল খুলাফা কথাটির অর্থ হল 'খলিফাদের ইতিহাস' । এখানে 'খলিফা' বলতে ইসলামি সভ্যতার তথা  মুহাম্মাদ সাল্লাল্লাহু আলাইহি ওয়া সাল্লামার নবুওয়াতের পরবর্তী সোপান খুলাফায়ে রাশেদিন থেকে শুরু করে পর্যায়ক্রমে ইসলামের খলিফাদের জীবন ও তাদের স্বীয় শাসনামলের ঘটনা সমুহ এই বইটিতে লিপিবদ্ধ করা হয়েছে । সহজ ও সাবলীল বর্ণনায় উল্লেখযোগ্য বিষয়গুলোর সার-সংক্ষেপ এতে তুলে ধরা হয়েছে ।তারিখুল খুলাফা (বাংলা অনুবাদ) - জালালুদ্দিন সুয়ুতি   তথ্যসূত্র   বিষয়শ্রেণী:১৫শ শতাব্দীর ইতিহাসের বই বিষয়শ্রেণী:জালালুদ্দীন সুয়ুতীর বই বিষয়শ্রেণী:খলিফা বিষয়শ্রেণী:সুন্নি সাহিত্য
ডান|থাম্ব|250px|জাতিসংঘের সংজ্ঞানুসায়ী উত্তর ইউরোপ (নীল রঙে দেখানো): থাম্ব|ডান|নর্ডীয় দেশগুলির অবস্থান  উত্তর ইউরোপ () ইউরোপ মহাদেশের উত্তরভাগে অবস্থিত দেশগুলির সামষ্টিক নাম। জাতিসংঘ নিচের দেশ ও অধীনস্থ অঞ্চলগুলিকে উত্তর ইউরোপের অন্তর্গত মনে করে:United Nations Statistics Division- Standard Country and Area Codes Classifications (M49)                       উপরের সংজ্ঞানুযায়ী নর্ডীয় রাষ্ট্রগুলি উত্তর ইউরোপের একটি অংশ গঠন করেছে।   তথ্যসূত্র     বিষয়শ্রেণী:ইউরোপের অঞ্চল
বোরহানউদ্দিন বাংলাদেশের দক্ষিণাঞ্চলের বরিশাল বিভাগের অন্তর্গত  ভোলা জেলার ভোলা দ্বীপে অবস্থিত একটি শহর। প্রশাসনিকভাবে শহরটি বোরহানউদ্দিন উপজেলার সদর। শহরটি ভোলা জেলার চতুর্থ বৃহত্তম ও বোরহানউদ্দিন উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং  বরিশাল বিমানবন্দর। বিভাগীয় শহর বরিশাল থেকে ৭৩.৪ কি.মি. এবং জেলা শহর ভোলা থেকে ৪২.৭ কি.মি. দূরত্বে বোরহানউদ্দিন শহর অবস্থিত।   জনসংখ্যা  বোরহানউদ্দিন শহরের মোট জনসংখ্যা ৩৮,৪০১ জন যার মধ্যে ১৯,০৫৯ জন পুরুষ এবং ১৯,৩৪২ জন নারী। এ শহরের পুরুষ এবং নারীর অনুপাত ৯৯:১০০। শহরে মোট খানা সংখ্যা বা পরিবার রয়েছে ৮০৫৫টি।   ভৌগোলিক উপাত্ত  শহরটি  অক্ষাংশ ও দ্রাঘিমাংশে অবস্থিত। সমুদ্র সমতল থেকে শহরটির গড় উচ্চতা ১১.০৮ মিটার।   প্রশাসন  ১৯৯৮ সালে বোরহানউদ্দিন শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে বোরহানউদ্দিন পৌরসভা নামক একটি স্থানীয় সরকার সংস্থা (পৌরসভা) গঠিত হয়, যা ৯টি ওয়ার্ড এবং ১৩টি মহল্লায় বিভক্ত। ২৮.২১ বর্গ কি.মি. আয়তনের বোরহানউদ্দিন শহরের ৩.২২ বর্গ কি.মি. এলাকা বোরহানউদ্দিন পৌরসভা দ্বারা পরিচালিত হয়।   শিক্ষা ব্যবস্থা  বোরহানউদ্দিন শহরের স্বাক্ষরতার হার শতকরা ৬০.৭ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:ভোলা জেলার জনবহুল স্থান
মুর্শিদাবাদ মেডিক্যাল কলেজ ও হাসপাতাল হল পশ্চিমবঙ্গের মুর্শিদাবাদ জেলার বহরমপুরে অবস্থিত একটি সরকারিভাবে পরিচালিত চিকিৎসা মহাবিদ্যালয়। এই মহাবিদ্যালয়টি ২০১২ সালে প্রতিষ্ঠিত হয়েছিল, এটি প্রধানত মুর্শিদাবাদ এবং বীরভূম ও নদীয়া জেলার উত্তর অংশের মানুষকে প্রতিরোধমূলক, রোগ নির্ণয় ও নিরাময়মূলক পরিষেবা প্রদান করে।  বিদ্যায়তন left|thumb|মুর্শিদাবাদ মেডিক্যাল কলেজ ও হাসপাতাল  মহাবিদ্যালয়ের দুটি বিদ্যায়তন রয়েছে, উভয়ই বেরহামপুর শহরের মধ্যে অবস্থিত। বিদ্যায়তনসমূহ হল প্রধান বিদ্যায়তন (মেডিক্যাল কলেজ ও হাসপাতাল) ও মাতৃ সদন হাসপাতাল বিদ্যায়তন। এছাড়াও নবগ্রাম ব্লক প্রাথমিক স্বাস্থ্যসেবা কেন্দ্র মহাবিদ্যালয়ের কমিউনিটি মেডিসিন বিভাগের সাথে যুক্ত রয়েছে।  প্রধান বিদ্যায়তন প্রধান বিদ্যায়তনটি ৩২ একর আয়তন বিশিষ্ট, যেখানে একাডেমিক ভবন, প্রশাসনিক ব্লক, প্রধান হাসপাতাল ভবন, বহিঃবিভাগ ভবন, মাতৃ মা (মা ও শিশু কেন্দ্র), ফ্যাকাল্টি কোয়ার্টার, ছাত্রাবাস ও অন্যান্য কর্মীদের কোয়ার্টার অবস্থিত। আন্ডারগ্র্যাজুয়েট শিক্ষার্থী, ইন্টার্ন ডাক্তার, আবাসিক ডাক্তার ও স্নাতকোত্তর প্রশিক্ষণার্থীদের জন্য আলাদা ছাত্রাবাস রয়েছে। ছাত্র, অনুষদ সদস্য ও রোগীদের আত্মীয়দের চাহিদা মেটাতে বিদ্যায়তনে তিনটি ক্যান্টিন রয়েছে।  মাতৃ সদন হাসপাতাল বিদ্যায়তন দ্বিতীয় বিদ্যায়তনটি মূল বিদ্যায়তন থেকে প্রায় ২.৫ কিলোমিটার দূরে অবস্থিত। এখানে নার্সিং বিদ্যালয় অবস্থিত। মাতৃ সদন হাসপাতালও একই বিদ্যায়তনে অবস্থিত।  প্রশাসন মহাবিদ্যালয়টি প্রশাসনিক আধিকারিকদের একটি বোর্ড দ্বারা পরিচালিত হয়, যার মধ্যে অধ্যক্ষ, মেডিকেল সুপারিনটেনডেন্ট সহ উপাধ্যক্ষ, ছাত্র বিষয়ক ডিন, ডেপুটি সুপারিনটেনডেন্ট, সহকারী সুপারিনটেনডেন্টগণ, মহাবিদ্যালয়ের হিসাবরক্ষণ কর্মকর্তা, হাসপাতালের হিসাবরক্ষণ কর্মকর্তা ও নার্সিং ট্রেনিং স্কুলের অধ্যক্ষ অন্তর্ভুক্ত রয়েছেন। বর্তমানে, অমিত দান মহাবিদ্যালয়ের অধ্যক্ষ হিসাবে নিযুক্ত রয়েছেন।  অধ্যয়ন বিষয়ক  ভর্তি প্রতিবছর ন্যাশনাল টেস্টিং এজেন্সি পরিচালিত ন্যাশনাল এলিজিবিলিটি কাম এন্ট্রেন্স টেস্টে উত্তীর্ণ শিক্ষার্থীরা মুর্শিদাবাদ মেডিক্যাল কলেজ ও হাসপাতালে ভর্তির আবেদনের সুযোগ লাভ করে। মহাবিদ্যালয়ের মোট আসনের (১২৫টি) মধ্যে ৮৫ শতাংশ আসনে রাজ্যের স্থানীয় শিক্ষার্থী ও ১৫ শতাংশ আসনে সর্বভারতীয় শিক্ষার্থীদের ভর্তি করা হয়। এছাড়াও, এটি ২৪ টি পিজি আসনে শিক্ষার্থীদের ভর্তি করে। এছাড়াও প্যারামেডিকেল বিষয়ে পড়ানো হয় পশ্চিমবঙ্গ স্টেট মেডিকেল ফ্যাকাল্টি এর অধীন। যাতে স্টেট মেডিকেল ফ্যাকাল্টি এর প্রবেশিকা পরীক্ষার মাধ্যমে শিক্ষার্থীদের ভর্তি নেওয়া হয়।  গ্রন্থাগার কেন্দ্রীয় গ্রন্থাগারটি প্রতিষ্ঠানের একাডেমিক ভবনে অবস্থিত। শিক্ষার্থীদের জন্য ভেতরে ও বাইরে তিনটি কক্ষ রয়েছে। শিক্ষকদের জন্য একটি পৃথক কক্ষ রয়েছে। এছাড়াও সেন্ট্রাল সার্ভারের সঙ্গে সংযুক্ত ২৫ টি কম্পিউটার সহ একটি ইন্টারনেট নোড (কম্পিউটার সেন্টার) কক্ষ রয়েছে।  গ্রন্থাগারে এমবিবিএস বিষয়ক ৭ হাজারের বেশি বই ও প্যারামেডিক্যাল বিষয়ক ২০০ টি বই রয়েছে।  তথ্যসূত্র  বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:মুর্শিদাবাদ জেলার বিশ্ববিদ্যালয় ও মহাবিদ্যালয় বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
গুলদারা জেলা আফগানিস্তানের কাবুল প্রদেশের উত্তর-পশ্চিম অংশে অবস্থিত। ২০০৬ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ২৫,২১৩ জন এর মত। যার মধ্যে থেকে প্রায় ৭০% এর মত তাজিক সম্প্রদায়ের এবং ৩০% এর মত পশতুন সম্প্রদায়ের লোকজন বসবাস করে থাকেন।  ভৌগোলিক অবস্থান অনুযায়ী জেলাটির পশ্চিমে পারভান প্রদেশের সীমান্ত, উত্তরে ফারজা জেলা, কারাবাঘ, কালাকান এবং মীর বাচা কট জেলাসমূহ রয়েছে, এছাড়া পূর্ব ও দক্ষিণে শাকদারা জেলার সীমানা ঘিরে রেখেছে। এটির সদর দপ্তর হল গুলদারা, যেখানে জেলার উত্তর-পূর্বাঞ্চলের একটি গ্রাম নিয়ে গঠন করা হয়েছিল। জেলাটি প্রায় ৪৫ টির মত গ্রাম নিয়ে গঠন করা হয়েছে। জেলাটি বুরহানউদ্দিন রব্বানী সরকারে অধীনস্থ না যাওয়া পর্যন্ত শাকদারা জেলা এর অংশ ছিল। গৃহযুদ্ধকালীন সময়ে জেলাটির প্রায় সম্পূর্ণ এলাকা ধ্বংস হয়ে গিয়েছিল। এছাড়াও কাবুলের প্রধান সড়কের কাছাকাছি প্রধান গ্রামগুলোও বিলীন হয়ে যায়। এটি বিচ্ছিন্ন গ্রামগুলির সমন্বয়ে একটি ছোট জেলা হিসেবে পরিচিত।  তথ্যসূত্র  বহিঃসংযোগ Guldara District Map (Source: AIMS)  বিষয়শ্রেণী:কাবুল প্রদেশের জেলা
মাউন্ট সিনাবাং (ইন্দোনেশিয়ান: গুণুং সিনাব্যাং, করো: দেলেং সিনাব্যাং) হলেন টোবা সুপারভাইজারকো লেক থেকে ৪০ কিলোমিটার (২৫ মাইল) উত্তর ইন্দোনেশিয়ার করো রেজেন্সির কারো মালভূমিতে অ্যান্ডেসাইট এবং ড্যাসাইটের প্লাইস্টোসিন-টু-হলোসিন স্ট্র্যাটোভোলকানো॥ অনেক পুরাতন লাভা প্রবাহ এর দ্বারপ্রান্তে রয়েছে এবং সর্বশেষ জ্ঞাত বিস্ফোরণ, সাম্প্রতিক সময়ের আগে, বর্তমানের ১২০০ বছর আগে হয়েছিল, ৭৪০ -৮৮০ সিই এর মধ্যে।  সলফেটেরিক ক্রিয়াকলাপ (যে ফাটলগুলি যেখানে বাষ্প, গ্যাস এবং লাভা নির্গত হয়) সর্বশেষ ১৯১১ সালে শীর্ষে দেখা হয়েছিল; সাম্প্রতিক নথিভুক্ত ইভেন্টগুলির মধ্যে ২৯ আগস্ট ২০১০ এর প্রথম দিকে একটি বিস্ফোরণ এবং সেপ্টেম্বর এবং নভেম্বর ২০১৩, জানুয়ারী, ফেব্রুয়ারি এবং অক্টোবর ২০১৪-তে বিস্ফোরণ অন্তর্ভুক্ত রয়েছে।   ২০১৬ সালের মে মাসে পাইক্লাস্টিক প্রবাহে  সাত জন মারা গিয়েছিল। ২০১৩ থেকে ২০১৪ সালের মধ্যে কোনও উল্লেখযোগ্য ক্রিয়াকলাপ ছাড়াই কোনও বড় ইভেন্টের জন্য সতর্কতা বাড়ানো হয়েছিল। ২ জুন ২০১৫-তে, সতর্কতাটি আবার বাড়ানো হয়েছিল এবং ২  জুন ২০১৫-তে কমপক্ষে ১০,০০০ লোককে সরিয়ে নেওয়া হয়েছিল, বড় ধরনের অগ্নিকাণ্ডের আশঙ্কায়।  সিনাবাং পর্বতের দীর্ঘ বিস্ফোরণ জাপানের উজেন পর্বতের অনুরূপ, যা ৪০০ বছর সুপ্ত থাকার পরে পাঁচ বছর ধরে ফেটেছিল ।  ২০২০ সালের ১০ আগস্ট একটি বড় বিস্ফোরণ শুরু হয়েছিল। https://www.npr.org/2020/08/10/900847413/photos-indonesias-volcano-mount-sinabung-erupts-spewing-ash-miles-high   ভূতত্ত্ব  মাউন্ট সিনাব্যাং হলেন প্লাইস্টোসিন-টু-হোলোসিন স্ট্র্যাটোভোলকানো।  এটি উত্তরের সীমানা সমৃদ্ধ একটি উর্বর মালভূমির তুলনামূলকভাবে শীতল অঞ্চলে অবস্থিত।  এনএস লাইনে স্থানান্তরিত ভেন্টগুলির কারণে আগ্নেয়গিরির শিখর ক্রটারের একটি জটিল দীর্ঘতর আকার রয়েছে।  ২,৪৬০ মিটার উঁচু অ্যান্ডেসিটিক- টু- ড্যাসিটিক আগ্নেয়গিরিটি সুন্দা আর্ক থেকে এসেছে  যা ইউরেশিয়ান প্লেটের অধীনে ইন্দো-অস্ট্রেলিয়ান প্লেটের অধীনতা দ্বারা নির্মিত হয়েছিল।  আন্দামান দ্বীপপুঞ্জটি তোরণটির উত্তর-উত্তর-পশ্চিম সীমান্তে রয়েছে এবং বান্দা খাঁটি পূর্ব দিকে রয়েছে।  সিনাবুংয়ের মোট চারটি আগ্নেয় জলাশয় রয়েছে যার মধ্যে একটি বর্তমানে সক্রিয় রয়েছে।   অগ্নুৎপাত   আগস্ট ২০১০ সালে ৪০০বছর দীর্ঘ বিরতির পরে মাউন্ট সিনাবাং ফেটেছিল, এবং সেপ্টেম্বর ২০১৩ থেকে ধারাবাহিকভাবে সক্রিয় ছিল। ২০১০ সাল থেকে ২০১৫ সালের শেষ অবধি মোট ফেটে যাওয়া পরিমাণটি ০.১৬ কিমি ৩ ঘন-শিলা সমতুল্য অনুমান করা হয়েছিল।    তথ্যসূত্র   বিষয়শ্রেণী:২০১৮ সালের প্রাকৃতিক দুর্যোগ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইন্দোনেশিয়ার সক্রিয় আগ্নেয়গিরি
আইলিন গু (, ; জন্ম: ৩ সেপ্টেম্বর ২০০৩) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  গু চীনের হয়ে ২০২২ শীতকালীন অলিম্পিকে অংশগ্রহণ করেছেন, যেখানে তিনি ২টি স্বর্ণ পদকসহ সর্বমোট ৩টি পদক জয়লাভ করেছেন। এছাড়াও তিনি ২০২০ শীতকালীন যুব অলিম্পিকে স্বর্ণ পদক জয়লাভ করেছেন।  প্রারম্ভিক জীবন আইলিন গু ২০০৩ সালের ৩রা সেপ্টেম্বর তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন গু চীনের প্রতিনিধি হিসেবে ২০২২ শীতকালীন অলিম্পিকে সর্বমোট ৩টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১৬১.২৫ পয়েন্ট অর্জন করে পঞ্চম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ১৮৮.২৫ পয়েন্ট অর্জন করে স্বর্ণ পদক জয়লাভ করেছেন।  অন্যদিকে, তিনি ফ্রিস্টাইল স্কিইংয়ে নারীদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৯৫.৫০ পয়েন্ট অর্জন করে প্রথম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ৯৫.২৫ পয়েন্ট অর্জন করে স্বর্ণ পদক জয়লাভ করেছেন।  এছাড়াও, তিনি ফ্রিস্টাইল স্কিইংয়ে নারীদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তিনি সর্বোচ্চ ৭৯.৩৮ পয়েন্ট নিয়ে তৃতীয় স্থান অধিকার করে চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের তিন রানের পরিসমাপ্তিতে তিনি সর্বোচ্চ ৮৬.২৩ পয়েন্ট অর্জন করে রৌপ্য পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন নারী ফ্রিস্টাইল স্কিয়ার বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী চীনা বিষয়শ্রেণী:মার্কিন বংশোদ্ভূত চীনা ব্যক্তি বিষয়শ্রেণী:সান ফ্রান্সিসকোর ক্রীড়াবিদ বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:চীনা বংশোদ্ভূত মার্কিন নারী ক্রীড়াবিদ বিষয়শ্রেণী:চীনের নাগরিকীকৃত নাগরিক বিষয়শ্রেণী:মার্কিন সমাজের বিশিষ্ট ব্যক্তি বিষয়শ্রেণী:২০২০ শীতকালীন যুব অলিম্পিকের ফ্রিস্টাইল স্কিয়ার
ত্রিপুরা সেনগুপ্ত (১২ মে, ১৯১৩ - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।   জন্ম ও শিক্ষাজীবন  ত্রিপুরা সেনগুপ্তের জন্ম কুমিল্লায়। তার পিতার নাম নিবারণচন্দ্র সেনগুপ্ত।   বিপ্লবী কর্মকাণ্ড  ১৯২৯ এর মে মাসে আয়োজিত চট্টগ্রাম জেলা কংগ্রেসের সম্মেলনে সভাপতিত্ব করতে আসেন নেতাজী সুভাষচন্দ্র বসু। এই সম্মেলনে মাস্টারদা সূর্য সেন, অনন্ত সিংহ, গনেশ ঘোষের সাথে কিশোর ত্রিপুরা সেনগুপ্ত কংগ্রেসের অহিংস নীতি সমর্থন না করার কথা এবং তারা সশস্ত্র বিদ্রোহের প্রস্তুতির কথা জানান সুভাষ বসুকে। নেতাজী এতে নৈতিক সমর্থন জানিয়েছিলেন।   বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার দখলের কার্যক্রমে তিনি অংশগ্রহণ করেন। তার আগে প্রস্তুতি পর্বে টেলিগ্রাফ, টেলিফোন  অফিসের সংবাদ সংগ্রহের দায়িত্ব দেওয়া হয় তার ওপর। সেই দায়িত্ব সুচারুরূপে পালন করেন বিপ্লবী ত্রিপুরা দাশগুপ্ত। অস্ত্রাগার লুন্ঠনের ৪ দিন পর সংগঠিত জালালাবাদ পাহাড়ের সম্মুখ যুদ্ধে মাত্র সতের বছর বয়স হলেও বিজয়ী বাহিনীর একজন সেনাপতির দায়িত্ব পালন করেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে শহীদ হন।ত্রৈলোক্যনাথ চক্রবর্তী, জেলে ত্রিশ বছর, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৯৪। একই সাথে শহীদ হন  নরেশ রায়, বিধুভূষণ ভট্টাচার্য, হরিগোপাল বল, মতিলাল কানুনগো, প্রভাসচন্দ্র বল, শশাঙ্কশেখর দত্ত, নির্মল লালা, মধুসূদন দত্ত, পুলিনচন্দ্র ঘোষ, এবং অর্ধেন্দু দস্তিদার।  তথ্যসূত্র  বিষয়শ্রেণী:১৯১৩-এ জন্ম বিষয়শ্রেণী:১৯৩০-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:কুমিল্লা জেলার ব্যক্তি বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:সূর্য সেন বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী